

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 306-02/20-01/01

URBROJ: 2198/09-1-20-1

Starigrad Paklenica, 28. travnja 2020. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 150/11, 144/12, 144/12, 19/13, 137/15, 123/17 i 98/19) , članka 30. Statuta Općine Starigrad („Službeni glasnik Zadarske županije br. 3/18, 8/18 i 3/20), Odluke Stožera civilne zaštite Zadarske županije KLASA: 810-01/17-01/05; URBROJ: 2198/1- 01-20-128 od 16.ožujka 2020.godine, Odluke stožera civilne zaštite Republike Hrvatske KLASA: 810-06/20-01/7;URBROJ: 511-01-300-20-1 od 19. ožujka 2020. i Odluke stožera civilne zaštite Republike Hrvatske KLASA: 810-06/20-01/7, URBROJ: 511-01-300-20-13 godine od 22. ožujka 2020. godine Općinsko vijeće Općine Starigrad, na 19. sjednici održanoj 28. travnja 2020. godine donijelo je

**ODLUKU**

**o mjerama za ublažavanje negativnih posljedica pandemije bolesti COVID-19**

**Članak 1.**

Ovom Odlukom propisuju se mjere za ublažavanje negativnih posljedica na gospodarstvo Općine Starigrad uslijed pandemije bolesti COVID – 19.

**Članak 2.**

Svi poslovni subjekti oslobađaju se komunalne naknade za poslovni prostor i zemljište koje služi za obavljanje djelatnosti u visini 50 % utvrđene godišnje obveze.

Poslovni subjekti koji obavljanju djelatnosti čije je obavljanje sukladno Odlukama stožera navedenih u pravnom temelju ove Odluke zabranjeno, uključujući i usluge smještaja, oslobađaju se od obveze plaćanja komunalne naknade za poslovni prostor i zemljište koje služi obavljanju djelatnosti za razdoblje od početka primjene iz citiranih odluka pa do opoziva istih od strane nadležnih stožera.

**Članak 3.**

Zakupnici poslovnih prostora u vlasništvu Općine Starigrad koji obavljaju djelatnosti čije je obavljanje sukladno Odlukama stožera navedenih u pravnom temelju ove Odluke zabranjeno, uključujući i usluge smještaja, oslobađaju se od plaćanja zakupnine od početka primjene iz citiranih odluka pa do opoziva istih od strane nadležnih stožera.

Oslobađaju se plaćanja naknade za koncesijska odobrenja zakupnici koji svoju zakupninu plaćanju dio kao koncesijsko odobrenje, a dio kao zakup poslovnog prostora te koncesionari za naknadu za koncesiju na pomorskom dobru koje je davatelj Općina Starigrad, za razdoblje navedeno u stavku 1.

**Članak 4.**

Zakupnici javnih površina koji obavljaju djelatnosti čije je obavljanje sukladno Odlukama stožera navedenih u pravnom temelju ove Odluke zabranjeno, oslobađaju se od plaćanja zakupnine od početka primjene iz citiranih odluka pa do opoziva istih od strane nadležnih stožera.

**Članak 5.**

Ukoliko su neke od obveza iz članaka 2.-4. ove Odluke uplaćene u cijelosti za godišnje razdoblje ili preplaćene u odnosu na iznos određen ovom Odlukom, isto će se računati kao podmirenje obveza budućih razdoblja.

**Članak 5.**

Ova Odluka stupa na snagu prvog dana od dana objave u „Službenom glasniku Zadarske županije“.

Predsjednik

Marko Marasović, dipl. ing. građ.